open-index/open-wikipedia-markdown huggingface dataset:
Oksymoron

**Oksymoron** er en språkfigur innenfor retorikk og stilistikk som kombinerer to kontraster. Når to motstående ideer settes sammen, sjokkerer de ved sin nærhet til hverandre, nærmest paradoksalt og selvmotsigende. 

Ordet *oksymoron* er dannet av de greske *oxýs*, som betyr 'skarp', og *moros*, 'tåpelig'. *Oksymoron* kan altså oversettes med «skarpsinding (spissformulert) dumhet».

## Eksempler
Oksymoroner er en forbindelse eller sammenstilling av motstridende begreper som logisk utelukker hverandre, slik at det oppstår en slående, konsentrert selvmotsigelse, ofte i form av et adverb og et adjektiv eller et adjektiv og et substantiv.

* *levende død*
* *offentlig hemmelighet*
* *øredøvende stillhet* (*dundrende stillhet*)
* *talende taushet*
* *smart idiot*
* *gamle nyheter*
* *styggpen*
* *kvalmende godt*
* Fatboy Slim

### Eksempler fra skjønnlitteratur
**«...og der sto han med begge ben, saa liten som han var, og betragtet hende med ærbødig ringeakt - der var ikke andet ord for det.»* (sitat fra Sigrid Undsets *Den brændende busk* fra 1930)
**«Det var en skrekkinnjagende vennlighet i stemmen.»* (Aksel Sandemose, *En sjømann går i land*, 1931)
**«Det gjelder vårt evige, korte liv.»* (Inger Hagerup, «Vær utålmodig menneske» fra *Den syvende natt*, 1947)
**«dum tacent, clamant»* (latin for «når de tier, roper de», et sitat fra Cicero)
**«discors concordia»* (latin for «stridbar enighet», fra Horats' *Epistler*. Ovid skriver *concordia discors* i *Metamorfoser*.)
**«O dieu, l’ange était un démon»* («O Gud, engelen var en demon», Victor Hugo)
**«A damned saint, an honorable villain»* (William Shakespeare)
**«Min gode gamle fiende og venn»* (Johnny W. Lambeth)
**«...og tida gikk merkelig fort og langsomt på samme tid»* og *«det føltes riktig og galt på en gang»* (Klaus Hagerup)

## Se også
* Paradoks, selvmotsigende uttalelse eller sannhet
* Ironi
* Antonym, ord med motsatt betydning

## Referanser


## Eksterne lenker
* Liste over engelske oksymoroner
* Forklaringer og eksempler i Valerij Berkov: ''Norsk ordlære'' side 59-62
* Oksymoron; fra Bibliotekarstudentens nettleksikon om litteratur og medier (pdf-fil)
Oppstrømsaktivitet

**Oppstrømsaktivitet**, eller bare **oppstrøm**, er i oljeindustrien en samlebetegnelse på de aktivitetene som omfatter leting etter og utvinning av petroleum, det vil si råolje,  naturgasskondensat og naturgass. Oppstrøms petroleumsvirksomhet blir ofte omtalt som *leting og produksjonssektoren*. Den engelske betegnelsen på dette er *exploration and production*, forkortet E&P. 

## Oppstrøm og nedstrøm
Aktivitetene innen oljevirksomheten deles vanligvis inn i tre hovedkomponenter:

# **Oppstrøm**, eller *upstream* på engelsk, brukes om utvinnings- og produksjonssiden av oljeindustrien (olje- og gassproduksjon).
# **Midtstrøm**, eller *midstream* på engelsk, betegner prosessering, lagring, frakt og liknende av ikke-raffinert petroleum
# **[[Nedstrøm]]**, på engelsk *downstream*, betegner det siste leddet: oljeraffineri, petrokjemiske fabrikker, distribusjon, forsyning, markedsføring og salg av ferdige produkter. 

Ofte deles oljevirksomheten bare inn i opp- og nedstrømsaktiviteter, og da inkluderes midstrøm i nedstrømsaktiviteten. Nedstrømsaktivitetene berører forbrukerne gjennom tusenvis av petroleumsprodukter, for eksempel bensin, diesel, flybensin, petroleum og tyngre oljer for oppvarming, asfalt, smøremidler, syntetisk gummi, plast, gjødsel, frysevæske, insektmidler, farmaseutiske midler, naturgass og propan.

Et integrert oljeselskap er et oljeselskap som er engasjert innenfor alle områdene.

## Se også
* Oljeindustrien
* Nedstrømsaktivitet
Isoton

To nuklider er **isotoner** hvis de har samme antall nøytroner *N*, men ulikt antall protoner *Z*. For eksempel, bor-12 og karbon-13 kjerner inneholder 7 nøytroner dermed  er de isotoner. På samme måte, 36S 37Cl, 38Ar, 39K, og 40Ca kjerner er alle isotoner av 20 fordi de alle inneholder 20 nøytroner. Begrepet kommer fra den tyske fysikeren K. Guggenheimer ved å endre "p" i "isotop" fra "p" for "proton" til "n" for "nøytron".

## Se også
* Isotoper &#x2013; nuklider med like mange protoner.
* Isobarer &#x2013; nuklider med samme massetall.

## Referanser
Luguantai

**Luguantai** er en liten by i fylket Zhouzhi ca. 80 km vest for storbyen Xi'an. Her er det blitt funnet noen historsk interessante steler, av betydning både for taoismen og for kristendommens historie i Kina. 

To av stelene omtaler Laozis legendariske ferd mot vest, ridende på en okse. Én av stelene, Xi'anstelen,  beskriver den syro-orientalske kirkes komme til Kina, med misjonæren Alopen i spissen, på 600-tallet.
Helseatferd

**Helseatferd** betegner atferd som kan forbedre eller opprettholde helsen. Mangelfull eller dårlig helseatferd kan ofte ha betydning for sykdom og kan ha en tendens til å utvikle seg til såkalte dårlige helsevaner. Innenfor helsepsykologien skiller man ofte mellom helsefremmende atferd og helsereduserende atferd, atferdstyper som virker henholdsvis beskyttende eller skadelig på helse.

Det kan innvendes mot denne definisjonen at den legger vekt på intendert atferd, noe som kan være problematisk. Om et individ for eksempel trener kun for å ta seg bra ut, vil denne fysiske aktiviteten likevel kunne bidra til å forbedre individets helse. Det kan derfor argumenteres for at at objektive konsekvenser bør tas med i en definisjon.

## Se også
*Helsefremmende atferd
*Helsereduserende atferd
*Helsevaner

## Referanser
 


## Litteratur

*Taylor, S. E. (2008) *Health Psychology*, 7th Edition, London: McGraw-Hill. ISBN 9780071283601

## Eksterne lenker

* http://www.regjeringen.no/nb/dep/hod/dok/regpubl/stmeld/2006-2007/Stmeld-nr-20-2006-2007-/2/3/1.html?id=449554
* https://web.archive.org/web/20160304192733/http://tidsskriftet.no/index.php?nyhe_id=8845
Bradford & Bingley

**Bradford & Bingley**, børsnotert på London Stock Exchange i FTSE 100, er et bankforetak i Storbritannia med hovedsete i Bingley i West Yorkshire. Selskapet har rundt  7500 ansatte (2006).

Selskapet er resultat av at firmaet *Bradford & Bingley Building Society* lot seg børsnotere 4. desember 2000. Tidligere var Bradford & Bingley et sameie med sine egne kunder som eiere. Bradford & Bingley Building Society oppstod i sin tid i 1964 ved fusjon mellom *Bradford Equitable Building Society* og *Bingley Permanent Building Society*, to firmaer som begge kunne føre sin historie tilbake til 1851.

Bradford & Bingley er en av de største hypotektilbydere i Storbritannia. Dessuten er det stort på boligmarkedet.

Som en følge av finanskrisen høsten 2008 ble selskapet den 28. september nasjonalisert av britiske myndigheter. En stor del av virksomheten ble solgt til Grupo Santander.

## Eksterne lenker
* 
* Nøkkeltall
Japans Grand Prix 2002

**Japans Grand Prix 2002** var et Formel 1-løp arrangert den 13. oktober 2002 på Suzuka Circuit i Japan. Det var det syttende og siste løpet i Formel 1-sesongen 2002.

## Klassifisering
### Løpet

**Noter til tabellen:**
# Dette var Takuma Satos første poeng i Formel 1.
# Dette var det siste Formel 1-løpet for Eddie Irvine, Mika Salo, Alex Yoong og Allan McNish.

## Referanser
Fonnfjellet

**Fonnfjellet** (sørsamisk: *Gåeblie*) er et fjell i Meråker kommune i Trøndelag. Det har en høyde på  meter over havet. Fjellet er kjent fra strofen om Meråker: «Bygda under Fonnfjellet». Det spesielle med Fonnfjellet er fonna som ligger midt på fjellet. Fonna ligger der året rundt.

## Referanser
Walter Besant

**Walter Besant** (født 14. august 1836, død 9. juni 1901) var en engelsk romanforfatter og historiker. Hans svigerinne var aktivisten og teosofen Annie Besant.

## Biografi
Walter Besant ble født i Portsmouth, Hampshire, som sønn av en kjøpmann. Han innledet sin skolegang ved St Paul's, Southsea, Stockwell Grammar i London, og King's College London. I 1855 ble han opptatt som «pensjonist» på Christ's College ved Universitetet i Cambridge, hvor han tok sin avgangseksamen i 1859 som institusjonens 18. «wrangler».

Etter å ha arbeidet et år som matematikk-lærer ved Rossall School i Fleetwood, Lancashire, og et år ved Leamington College, arbeidet han i seks år som professor i matematikk ved Royal College, Mauritius.

Helseproblemer tvang han til å trekke seg tilbake, og han vendte tilbake til England og bosatte seg i London i 1867. I årene 1868&ndash;1885 påtok han påtok seg vervet som sekretær for *Palestine Exploration Fund*. I 1871 ble han opptatt som medlem av *The Honourable Society of Lincoln's Inn*.

I 1868 publiserte Walter Besant boken *Studies in French Poetry*. Tre år senere innledet han et samarbeid med den engelske romanforfatteren James Rice, og sammen skrev de blant annet *Ready-money Mortiboy* (1872) og *Golden Butterfly* (1876). Etter Rices død i 1882 innledet Besant et omfattende forfatterskap. Besants roman *All in a Garden Fair* ble Rudyard Kiplings inspirasjonskilde til å forlate India og gjøre en karriere som forfatter, omtalt i Kiplings *Something of Myself*.

Andre kjente romaner av Besant er *Dorothy Forster*, *Children of Gibeon* og *All Sorts and Conditions of Men*. De to sistnevnte bidro til å vekke almenhetens medfølelse for livets sorger blant de fattigste klassene i Engelske storbyer. I sitt korstog for å hjelpe samfunnets fattige, lyktes Besant i å bidra til etableringen av The People's Palace i Øst-London.

I tillegg til romaner, skrev Walter Besant også mye om Londons historie og topografi; hans planlagte beskrivelse på dette området ble imidlertid aldri avsluttet. Blant hans bøker om dette emnet er *London in the 18th Century*.

Besant var frimurer. I 1873 ble han «mester-murer» (3° i St. Johanneslosjen) i London-losjen *Marquis of Dalhousie Lodge*. Der fikk han medhold i sin idé om å opprette forskningslosjen *Quatuor Coronati Lodge* hvor han ble utnevnt til den første *treasurer* i 1886.

Besant var også en ledende skikkelse i 'Atlantic Union', en forening som ønsket å forbedre de sosiale forholdene mellom amerikanere og mennesker av britisk herkomst.

## Referanser


## Eksterne lenker
* 
* 
* Verker av Walter Besant hos *Internet Archive*
Daniello Bartoli

**Daniello Bartoli** (1608–1685) var en katolsk prest tilhørende jesuittordenen som var aktiv som forfatter, astronom og historiker. 

## Liv og virke
### Bakgrunn
Hans far, Tiburzio, var kjemiker tilknyttet Este-hoffet på Alfonso II d'Estes tid. Da pavemakten nektet å anerkjenne dennes uekte etterfølger, flyttet hoffet i 1598 under Cesare d'Este, hertug av Modena. Under *[[Cinquecento]]* og i kraft ev en rekke forfattere som for eksempel Ariosto og Tasso ble renessansetidens Ferrara den italienske litteraturs hovedstad ved siden av Firenze - det dikteriske språket i det pavelige Roma var humanismens latin. Faniello Bartolis identitet som ferrareser og lombard viser seg blant annet ved hans valg av psevdonym, **Ferrante Longobardi**.

### Karriere

Han trådte inn i jesuittordenen i 1623. Hans overordnede nektet ham å reise ut som misjonær ettersom de mente at hans litterære talenter ville komme bedre til sin rett i Europa. Han ble dermed lærer i retorikk og predikant i Ferrara, Genova, Lucca, Firenze og Roma. 

Han bedrev også astronomi: Bartoli sammen med astronomen Niccolò Zucchi, også han jesuittprest, antas å ha vært de aller første som oppdaget planeten Jupiters ekvatoriale belter, den 17. juni 1630.

Bartolis første verk, *[[L'huomo di lettere difeso ed emendato]]* (1645), et litteraturens *vademecum* for sin tid, ble en bestselger i barokken på italiensk og i mange oversettelser; over 30 utgaver utkom i hans levetid. Som historiker for jesuittene representerte han et brudd med den forutgående latinske humanistiske historieskrivning representert ved Niccolò Orlandini og Francesco Sacchini til den jesuittiske prosatradisjon som han ved sitt virke etablerte på italiensk med sin offisielle historie om jesuittordenens første hundreår. 

Hans monumentale *Istoria della Compagnia di Gesu* (Roma, 1650-1673), i seks foliobind, er den lengste av de italienske klassikere. Den begynner med en omfattende biografi om ordenens grunnlegger Ignatius av Loyola. Særlig interessant og eksotisk er hans skildring av Frans Xavier og jesuittmisjonene som beskriver India (*L'Asia*, 1653), Japan (*Il Giappone*, 1660), og Kina (*La Cina*, 1663). Så tilkom bind om jesuittene i England (* L'Inghiterra*, 1670) og Italia (*L'Italia*, 1673). 

Senere i livet skrev han en rekke vitenskapelige traktater, i tillegg til en katalog med jesuittbiografier, og moralske og åndelige verker som ble samlet i en folioutgave i 1684, *Le Morali*. 

Fra 1670 til 1673 var pater Bartoli rektor ved jesuittenes høyskole Collegio Romano i Roma.

## Referanser


## Eksterne lenker
*
Alfa Romeo 6C

**Alfa Romeo 6C** (1925–54) er biler fra italienske Alfa Romeo. 

Navnet "6C" henviser til en rekkemotor med seks sylindre. Karosseriene ble laget av blant andre Zagato, Carrozzeria Touring og Pininfarina. 

**6C 1500** (1927–29, 1 058 eks.) var basert på Alfa Romeo P2 og ble utviklet av Vittorio Jano (1891–1965) for å erstatte modellene RL og RM.  Etter den første serien (4 og 6-setere, 560 eks.) kom serie 2 med "Normale" samt diverse "Sports" som vant blant annet Mille Miglia.

**6C 1750** (1929–33) hadde motor på 1 752 cm³. Sports-utgavene vant en rekke løp, men 1750 GT og GTC ("C" for kompressor) ble også en av de første bilmodeller med betegnelsen **GT** (Gran Turismo). En 1750 Supercharged Gran Sport Spiderio fra 1931 ble i 2007 oppdaget på en fransk låve og ifølge Romerikes Blad auksjonert for 3 millioner dollar.

**6C 1900** (1933, 197 eks.) hadde 1 917 cm³ motor på 68 hk, den siste avarten av den første modell. Utover spesialbyggene kom den som 4-dørs sedan som de bygget selv.


1928 Alfa Romeo 6C 1500 Sport Zagato Spyder - fvr.jpg | 6C 1500 Sport Zagato, 1928
1931 Alfa Romeo 6C 1750 Super Gran Sport Testa Fissa p1.JPG | 6C 1750, 1931
Alfa Romeo 6C 1900 red.jpg | 6C 1900, 1933


**6C 2300** (1934–37) var også bygd av Vittorio Jano som et mindre kostbart alternativ til Alfa Romeo 8C. Motoren var 2 309 cm³ og (med B-typen fra 1935) bygd på et nytt chassis. I 1995 ble  Benito Mussolini's 2300 B Sports Spider paradebil fra 1935 auksjonert for 2,2 millioner kroner.

**6C 2500** (1938–52) hadde 2 443 cm³ motor.  **Coloniale** (1938–41, 152 eks.) var en kraftigere bygd utgave for bruk i de italienske kolonier, men også i bruk under den andre verdenskrig.  **Freccia d'Oro** (1946–51, 680 eks.) betød "gullpilen" og var den første Alfa i etterkrigstiden, forøvrig  sprengt i Gudfaren 1.

**6C 3000** (1948–54) hadde 3-liters motor og laget i noen få racing-eksemplar. 

For familiebiler ble 6C-serien i 1950 etterfulgt av Alfa Romeo 1900.


Alfa 6C 2300 Pescara.jpg| 6C 2300 (ex-Mussolini), 1935
Paris - RM auctions - 20150204 - Alfa Romeo 6C2500 Sport Berlinetta - 1939 - 006.jpg | 6C 2500 (ex-Mussolini), 1939
Alfa Romeo 6C 2500 Freccia d'Oro (14169617622).jpg | 6C 2500, 1950


## Referanser
Vittorio Adorni

**Vittorio Adorni** (født 14. november 1937, død 24. desember 2022) var en tidligere landeveissyklist fra Parma i Italia. Blant merittene hans var en sammenlagtseier i Giro d'Italia i 1965 og VM-gull i 1968. Han vant også andre store etapperitt, som Romandiet rundt og Sveits rundt.

## Meritter

;1958
: Italiensk mester på bane, ind. forfølgelse
;1962
:Giro d'Italia: En etappeseier, 5.-plass sammenlagt 
;1963
:Giro d'Italia: To etappeseire, 2.-plass sammenlagt 
;1964
:Giro d'Italia: To etappeseire, 4.-plass sammenlagt 
;1965
:Giro d'Italia
:: Sammenlagtseier
::Tre etappeseire
:Romandiet rundt
;1966
:Belgia rundt
:Giro d'Italia: En etappeseier, 7.-plass sammenlagt 
;1967
:Romandiet rundt
:Giro d'Italia: En etappeseier, 4.-plass sammenlagt  
;1968
: VM, landeveisritt
;1969
: Italiensk mester på landevei
:Sveits rundt (og to etappeseire)
:Giro d'Italia: To etappeseire, 12.-plass sammenlagt 

## Referanser


## Eksterne lenker
*
Edward Bouverie Pusey

**Edward Bouverie Pusey** (født 22. august 1800  i landsbyen Pusey i Berkshire i  dagens Oxfordshire, død 16. september 1882 i Oxford) var en engelsk teolog og *[[Regius Professor]]* i hebraisk ved Christ Church ved University of Oxford. Han var en av de ledende skikkelsene innenfor Oxfordbevegelsen.

## Liv og virke
Pusey ble i 1828 professor i hebraisk og de kanoniske bøker] vrd Christ Church College i Oxford, en stilling han innehadde til sin død. Han var allerede en berømt mann med vidstrakte forbindelser både innen og utenfor universitetsverdenen da han i 1834 sluttet seg til den da unge Oxfordbevegelsen og livlig begynte å medarbeide i dens traktatserie. 

Allerede Puseys ytre stilling og anseelse var av betydning for bevegelsen - «han gav oss en posisjon og et navn», skriver John Henry Newman - men enda viktigere var den innsats Pusey gjorde ved sitt teologiske arbeide. Ved Puseys medarbeiderskap forandret traktatene karakter, ble grundigere, utførligere og mer tungtveiende. 

Pusey skrev om faste, bot, dåp og nattverd og forfektet derved såvel hva som ble sett som en romaniserende sakramentslære som den for bevegelsen karakteristiske grunnanskuelse om den anglikanske kirkes oppgave å representere den ekte, førromerske katolisismen i skarp motsetning til protestantisme og kontinental reformasjon samt i mindre skarp mot Roma, som man mente ved avvik og urettmessige tillegg hadde fjernet seg fra den ekte katolisisme. 

Puseys ideal var en union med Roma, men slett ikke en union der Roma alene skulle bestemme vilkårene og den anglikanske kirke nødsages å oppgi sin renere katolisisme. Blant Oxfordbevegelsens ledelse ble Pusey av sine tilhengere ansett som den fremste og lærdeste vitenskapelige teologen - et bevis på hans betydning for bevegelsen er i reflektert også i at den av motstandere stundom fikk navnet «puseyism». 

Et av Puseys mest betydningsfulle bidrag var at han sammen med Newman i 1836 begynte å utgi engelsk oversettelse av kirkefedrene, *Library of the Fathers of the Holy Catholic Church*. På grunn av en i 1843 holdt preken, som ble anklaget for romersk-katolsk nattverdslære, måtte Pusey i to år forlate sin prestelige tjeneste. Da imidlertid Newman hadde konvertert til den romersk-katolske kirke og bevegelsen dermed taptte sin mest geniale mann og mange med ham, forble Pusey den anglikanske kirke tro.

Han kom under den påfølgende tid til enda mer å stå i forgrunnen som anerkjent teologisk leder for den høykirkelige retning innen Englands kirke. For de da fremtredende «ritualistiske» bestrebelser for å innføre romaniserende gudstjenstebruk innen den anglikanske kirke stod Pusey imidlertid fremmed; han ville ikke utlede den slags konsekvenser fra sitt anglokatolske standpunkt.

Viktigst blant Puseys skrifter er hans begge avhandlinger om nattverden, *The Doctrine of the Real Presence, as contained in the Fathers* (1856), og forsvarsskrifter for denne bok (1857). Til Puseys ære opprettet hans venner *[[Pusey House]]* i Oxford, der Puseys bibliotek forvares.

## Referanser


## Kilder
*
Helsevaner

En **helsevane** betegner i helsepsykologien en helserelatert atferd som er fast etablert og ofte utføres automatisk (og ikke bevisst). Man snakker gjerne om helsevaner som «gode» og «dårlige», ettersom de bidrar til å forbedre eller redusere helse.

Eksempler på «gode» helsevaner kan være å bruke bilbelte, å pusse tenner, å ha et sunt kosthold og å mosjonere regelmessig. Eksempler på «dårlige» helsevaner kan være røyking, overdrevent alkoholinntak og et usunt kosthold. Gjennom helseintervensjoner kan man prøve å endre dårlige helsevaner.

## Utvikling og opprettholdelse av helsevaner
Forskningsfunn kan tyde på at helsevaner vanligvis utvikler seg i barndommen og begynner å stabilisere seg rundt 11-12 årsalderen.

Helsevaner kan i starten utvikle seg fordi de blir forsterket av spesifikke, positive utfall, som for eksempel anerkjennelse fra foreldre eller venner. Etterhvert blir helsevanen selvstendig, uavhengig fra forsterkingsprossessen og blir vedlikeholdt av miljømessige faktorer som assosieres med helseatferden. Et problem ved dårlige helsevaner, er at helsevaner generelt ofte er så innarbeidet i individets atferdsmønster at de kan være sterkt resistente mot forsøk på endring. Følgelig er det viktig å forsøke å etablere gode helsevaner og eliminere dårlige allerede tidlig i livet

Blant eldre ser man ofte at etablerte helsevaner kan være viktige determinanter for en svakelig eller god helse

## Endring av helsevaner
Helsevaner er ofte vanskelige å endre, blant annet fordi de er en integrert del av en individuell livsstil, men de er ikke nødvendigvis umulige å endre. Lærevillige øyeblikk er spesielle øyeblikk hvor en person er spesielt mottagelig for læring eller endring, og slike perioder kan være spesielt egnet for endring av helsevaner. Slike perioder, eller læringsvillige øyeblikk kan oppstå ved et legebesøk, ved sykdom, ved graviditet eller i forbindelse med andre, dramatiske endringer i livet.

## Se også
*Helseatferd
*Helse

## Referanser


## Litteratur
*Taylor, S. E. (2008), *Health Psychology* , 7th edition, London: McGraw-Hill.
Rudi Altig

**Rudi Altig** (født 18. mars 1937 i Mannheim, død 11. juni 2016 i Remagen) var en landeveissyklist fra Mannheim i Tyskland. Altig var den første tysker som vant i Milano–Sanremo og Flandern rundt, og han er den eneste tyskeren som har vunnet begge disse klassikerne. Han var også den første fra Tyskland som vant Vuelta a España. På grunn av blant annet disse prestasjonene blir han regnet for å være en av de største tyske syklistene gjennom tidene. Frem til 1990-tallet da ryttere som Erik Zabel og Jan Ullrich begynte sine karrierer, var han kanskje den mest meritterte tyske syklisten.

## Referanser


## Eksterne lenker
* 
*
350-klubben

**350-klubben** er en klubb i Det frivillige Skyttervesen (DFS) for alle skyttere som har skutt 350 poeng. Alle som oppnår 350 poeng på mesterskapsprogrammet i baneskyting tildeles gravert plate med diplom. Resultatet må være oppnådd i terminfestede stevner eller offisielle lagskytinger, herunder også stevner internt i skytterlag. Lagene fører register og sørger for bestilling av merke og diplom. Skytteren skal registreres via tillitsnett slik at resultatet vises på DFS sine Internettsider. 

## Eksterne lenker
* 350-klubben
Luxair

**Luxair** (Luxair Société Luxembourgeoise de Navigation Aérienne SA) er det nasjonale flyselskap i Luxembourg. Selskaper flyr ruter til 80 destinasjoner i Europa, Nord-Afrika, Middelhavet og Midtøsten, plus charter og enkelte sommerruter. Selskaper har sin hovedbase på Luxembourg-Findel lufthavn.

Selskapet eies av den Luxembourgsk stat (36,1 %), Banque et Caisse d'Épargne de l'État (13,4 %), Luxair Group og andre (13,2 %), BIL (13,1 %), Fortis Banque Luxembourg (12,1 %) og Panalpina World Transport (12,1 %). Det har  ansatte (mars 2007)

## Historie
Ut i fra Luxembourg Airlines Company, stiftet i 1948, ble Luxair etablert i 1961 for å møte det økende behovet for flyruter mellom Luxembourg og resten av Europa.

I 1962 begynte Luxair å fly ruten Luxembourg-Paris med et Fokker F27 Friendship. I 1967, inneholdt Luxairs flåte tre Fokker Friendships og en Vickers Viscount. Det sistnevnte flyet ble vraket etter et uhell i 1969 og erstattet det påfølgende året av selskapets første jet, en Caravelle bygget av Sud Aviation i Toulouse. Det første Boeing-flyet, en Boeing 737-200 mottok selskapet i 1977. Utover årene introduserte Luxair flere å flere jetfly Boeing 747SP, Boeing 737-400 og Boeing 737-500, i tillegg til Fokker 50 turbopropell og Embraer-fly. Fokker 50 er ikke lenger i bruk og ble erstattet med Embraer og Bombardier-fly. 

I 2003, bestilte Luxair to nye Boeing 737-700 for å erstatte selskapet eldste fly. De nye flyene ble levert 18. februar 2004.

## Ulykker

*Den 22. desember 1969 traff en Vickers Viscount (LX-LGC) på tur fra Frankfurt en snøskavl på rullebanen under landing på Findel lufthavn i dårlig vær. Ingen passasjerer ble fysisk skadet eller og flyet fikk skader og ble vraket i mai 1970.

*Den 6. november 2002 styrtet Luxair Flight 9642, en Fokker 50 på tur fra Berlin i  Tyskland på et jorde i landsbyen Niederanven under innflyvning til Luxembourg lufthavn. 20 passasjerer og mannskapet omkom i ulykken som var den eneste i selskapets historie der noen omkom..

## Flåte
Luxairs flåte inneholder følgende fly (juni 2021) :

## Referanser


## Eksterne lenker
*
BBC Three

**BBC Three** var en britisk TV-kanal som sendte i det digitale bakkenettet i Storbritannia, via IPTV og satellitt. Kanalen fokuserer på dramaserier, komedieserier og *enkle* nyheter. Kanalen erstattet *[[BBC Choice]]* da den startet 9. februar 2003, elleve måneder *etter* at BBC Four startet sine sendinger. Kanalen sender fra 19.00 til 04.00 hver dag, siden kanalen deler kanalplass med CBBC, som sender om dagen i det digitale bakkenettet. 80 prosent av produksjonene er egenproduserte, mye sammenlignet med de kommersielle kanalene.

Fra starten av inneholdt kanalgrafikken flere ulike oransje figurer (kalt *the blobs*), som ble skapt av Aardman Animations. I februar 2008 ble disse identene byttet ut. I februar 2016 ble kanalen nedlagt og omgjort til en ren nett-kanal.

## Eksterne lenker
*
Klepaker

**Klepaker** er et sted i Larvik kommune. Navnet har sitt opphav fra Klepaker gård i Tjølling sogn. Gården ble delt i to deler; øvre og nedre. Når delingen fant sted er usikkert, men at delingen er eldre enn 1499, fins det dokumentasjon på. 

Navnet heter på gammelnorsk, Kleppakr, da sammensatt av *kleppr* (klump eller fjellknatte) og *akr* (åker). Navnet skrives i 1398 Klæpakre, 1499 Kleppaker, 1528 Klepager, 1600 Klepagger, 1604 Klepager, 1838 Klepaker, 1886 Kleppaaker, senere Klepaker.

## Kilder
**Tjølling – En bygdebok*, Berg, Lorens, 1915
**Tjølling Bygdebok*, Jan W. Krohn-Holm, 1972
Birkbeck, University of London

**Birkbeck, University of London**, (tidligere **Birkbeck College**, ofte forkortet **Birkbeck**), er et spesialuniversitet tilknyttet University of London. Birkbeck ble stiftet i 1823 og formelt en del av University of London i 1920. Hovedcampus er ved Russell Square i bydelen Bloomsbury, sammen med søsterkollegiumene University College London og SOAS, University of London. Birkbeck tilbyr over 200 studieløp på bachelor, master, og doktorgradsnivå, og spesialiserer seg på kveldsundervisning. Studier på alle nivåer tilbys både som deltids- og fulltidsstudium.

## Rangeringer
Birkbeck holder et høyt akademisk nivå, og var ved inngangen av 2018 rangert blant de 350 beste universitetene i verden. Birkbeck rangeres kontinuerlig som nr 1 i London på studenttilfredshet, basert på spørreundesøkelser fra the National Student Survey.

World University Rankings 2016 plasserte Birkbeck blant 201-250 av de 500 beste universitetene i verden. QS World University Rankings for 2015 rangerte universitetet som nummer 290 blant verdens universiteter, ifølge QS World University Rankings fra 2015 var Birkbeck rangert blant topp 100 av verdens beste universiteter i fire kategorier; Engelsk litteratur, historie, filosofi og psykologi. Det juridiske fakultet ved Birkbeck regnes som blant de ti beste i England og ledende 150 i verden.

## Referanser

## Eksterne lenker
*http://www.thecompleteuniversityguide.co.uk/birkbeck
*http://www.topuniversities.com/universities/birkbeck-university-london/undergrad
Iller

**Iller** (Ilargus i antikken) er en elv i Bayern i Tyskland. Den 147 kilometer lange elven er en sideelv til Donau langs høyre bredd.
Elvens kilde er i nærheten av Oberstdorf i Allgäu i de tyske alpene, like ved grensen mot Østerrike. Herfra løper elven i nordlig retning og passerer Sonthofen, Immenstadt og Kempten. Mellom Lautrach nær Memmingen og Ulm utgjør Iller i ca. 50 kilometer grensen mellom de to tyske delstatene Bayern og Baden-Württemberg. Iller munner ut i Donau i Ulm. 
Iller har et nedslagsfelt på 2 152 km² og rangerer som den sjuende største av Bayerns elver etter vannføringen (75 m³/s ved Senden). I elven finnes åtte vannkraftverk som produserer til sammen 51 MW (1998).

Langs Iller er det anlagt en sykkelrute, elven brukes til rafting og som utgangspunkt for vandreturer.

## Referanser
Nottørke

En **nottørke** eller **garntørke** var et stativ, ofte med tak eller sjøhus over som ble satt opp i fjæresteinene for å tørke nøter eller garn av bomullstråd. Høyden kunne variere noe etter hva trevirke en hadde til rådighet, men måtte helst være minimum en halv garnhøyde. De mere avanserte og høye hadde taljearrangementer for å lette opphengingen. Lengden på tørka kunne bli opp mot, og i enkelte tilfeller over 20 meter. 

Selv om garnene var barket måtte de beskyttes mot råteskader og svekkelse. Dette ble gjort ved at en rensket ut tang, tare og maneter og annet som hadde fulgt med fangsten, for så å heise dem opp i tørka. 

Tørkene fantes langs hele kysten, men gikk ut av bruk etterhvert som kunstfibrene overtok som garnmateriale. De fleste er enten falt ned eller revet, dersom de ikke står gjenbrukt som leskjul (båthus) for småbåter.

## Referanser
VM i friidrett 1993 – Spydkast kvinner

Dette er de offisielle resultatene for øvelsen **spydkast kvinner** i **[[VM i friidrett 1993]]** som ble avholdt i Stuttgart, Tyskland den 21. august og den 22. august med 31 utøvere.  

Trine Hattestad representerte Norge og ble verdensmester.

## Resultater
### Kvalifisering
*Kvalifikasjonskravet til finalen var 62,00 m. Ettersom det bare var 6 utøvere som klarte kravet ble de utøverne som hadde de 6 beste resultatene ellers kvalifisert til finalen. 

### Finalen



## Kilder
*Resultater
Jean Stablinski

**Jean Stablewski** (bedre kjent som **Jean Stablinski**; 1932-2007) var en landeveissyklist fra Frankrike. I tillegg til sammenlagtseieren i Vuelta a España og VM-gullet i 1962, vant han den første utgaven av Amstel Gold Race i 1966.

## Referanser


## Eksterne lenker
* 
* www.jeanstablinski.info
Jens Johan Hjort

:*Se annet sted for legen [[Jens Johan Hjort (1798–1873)]]*

**Jens Johan Hjort** (født 14. juli 1964) er en norsk advokat og politiker (H) som var ordfører i Tromsø kommune fra 2011 til 2015. Han var leder i Den Norske Advokatforening fra 2016 til 2020.

Hjort ble cand. jur. i 1990 og fikk advokatbevilling i 1997. Han ble i 1998 partner i Advokatfirmaet Rekve, Pleym & Co, etter først å ha vært advokatfullmektig fra 1996. I 1999 ble han utnevnt til konsul for Sverige i Tromsø. Tidligere har han hatt jobber i Finans- fra 1991 til 1993 og i Miljøverndepartementets avdeling for vannmiljø, industri, og avfallssaker fra 1993. Som advokat arbeidet Hjort særlig med arbeidsrett og skifterett, i tillegg til avtale- og regelverk innen idrettsorganisasjoner. 

Hjort har hatt flere styreverv. Han var leder for Tromsø juristforening fra 2000 til 2003, og medlem av styret i Tromsø Idrettslag fra 2004 til 2006. Han var styreleder i idrettslaget fra 2007 til 2009.

## Referanser




## Eksterne lenker
* Profil hos Advokatfirmaet Rekve, Pleym & Co
* Hjort innstilt som ny styreleder i TIL
Oddne Hansen

**Oddne Hans Tore Hansen** (født 7. februar 1953) er en norsk jurist som var styreformann i Molde Fotballklubb i perioden 2002 – 2009.

Hansen var sorenskriver i Vardø tingrett fra 1995 og dommer i Romsdal tingrett fra 2000. Han ble i 2020 utnevnt til ekstraordinær lagdommer i Hålogaland lagmannsrett for 2 år.

## Referanser
Henrik Hoff

**Henrik Hoff** (født 8. februar 1962 i Ålesund) er en norsk fotballeder.

Han var administrerende direktør i Aalesunds fotballklubb frem til 2016, etter å ha vært dette i tjuetre år. 

Han er i 2018 styremedlem i blant annet Ålesund Storhall og Ålesund Fotballstadion A/S.

I september 2018 ble det kjent at han blir daglig leder for Brattvåg IL. Han ga seg etter ett år i jobben.

Den 14. april 2021 ble det kjent at Henrik Hoff hadde blitt fiskeagent i Sunnmørsposten.

## Referanser
Ercole Baldini

**Ercole Baldini** (født 26. januar 1933, død 1. desember 2022) var en italiensk landeveissyklist.

## Referanser


## Eksterne lenker
* 
*
BBC Knowledge (internasjonal)

:*For den gamle, digitale britiske tv-kanalen, se [[BBC Knowledge (Storbritannia)]]*

**BBC Knowledge** er en internasjonal TV-kanal som sender de beste faktaprogrammene og ikke-fiktive underholdningsprogrammene som BBC og andre britisk produksjonsselskap produserer. Kanalen må ikke forveksles med gamle BBC Knowledge, som var en tidligere britisk digitalkanal (ble lagt ned i 2002). Kanalen er eid av BBC Worldwide. Kanalen er fra 13. april 2015 blitt erstattet av BBC Earth.

## Referanser

## Eksterne lenker
*
BBC HD

**BBC HD** var en High Definition TV-kanal fra BBC som eksisterte fra 2007 til 2013. Den ble etablert som en ren HD-kanal og startet sine sendinger 1. desember 2007, etter prøvesendinger siden 15. mai 2006. Kanalen sendte utelukkende programmer i High Definition (HD), og sendte klipp fra kommende HD-program i loop utenfor sendetid. Blant programmene fant man en del av det samme som blir vist på for eksempel BBC One. Forskjellen var at disse programmene ble sendt i HD på BBC HD. I Storbritannia overførte kanalen en rekke sportssendinger i HD, blant annet Fotball-EM 2008 og OL i Beijing. Det ble også etablert en internasjonal versjon av kanalen.

For å ta inn kanalen måtte man ha kabel eller satellitt. 

Den internasjonale versjonen av kanalen fortsatte å sende også etter 2013.

## BBC HD i Norge
3. desember 2008 klokka 06.00 ble BBC HD tilgjengelig i skandinavia. Dette var ikke den samme kanalen som i Storbritannia, men en internasjonalt tilpasset utgave. For å få inn kanalen i Norge måtte en ha parabol eller kabel-TV fra Canal Digital, etterhvert også andre distributører som Get og Altibox 7. januar 2016 ble kanalen avviklet i Norge.

## Referanser


## Eksterne lenker
*
Happiness Is the Road

***Happiness Is the Road*** er det britiske progressiv rock-bandet Marillions 15. studioalbum. Albumet ble først utgitt 20. oktober 2008 i to versjoner, som dobbelalbum og som to separate 1CD-utgivelser, samt som lydfiler. 

Med unntak av USA og Polen ble *Happiness is the Road* på dette tidspunktet ikke solgt i vanlige platebutikker, men bare fra Marillions egen nettside. Etter ønske fra mange av gruppas tilhengere har Marillion valgt å likevel selge albumet i vanlige platebutikker. 2CD-utgaven av *Happiness is the Road* blir utgitt av EMI på Marillions eget platemerke Intact i Storbritannia, Nederland, Tyskland, Frankrike, Italia, Spania og Skandinavia 2. februar 2009.

10. september la Marillion ut albumet til gratis, lovlig nedlasting på fildelingsnettverk. Når disse filene blir avspilt, åpnes et interaktivt vindu med en beskjed fra gruppa og en oppfordring til å kjøpe musikk og andre band-produkter direkte fra gruppas nettside. Marillion har uttalt at de ikke støtter ulovlig nedlasting av musikk, men at dette initiativet var et forsøk på å få noe positivt ut av den nedlastingen som uansett skjer.

Albumet er delvis et konseptalbum rundt temaer som åndelighet og meningen med livet. I likhet med flere av Marillions tidligere album, ble *Happines is the Road* forhåndssolgt fra gruppas nettside.

Under turneen i etterkant av albumutgivelsen gjorde Marillion et forsøk med å ta opp alle konsertene, og gi ut opptakene som lydfiler allerede dagen etter hver konsert. Til sammen ble 14 av de 16 konsertene i november 2008 utgitt. Konserten på the Forum i London 19. november ble også gitt ut på dobbelt-CD i begrenset opplag og solgt til konsertpublikumet allerede samme kveld.

## Sporliste
### Volume 1 - Essence
#«Dreamy Street» (1.57)
#«This Train is my Life» (4.46)
#«Essence» (6.25)
#«Wrapped Up in Time» (5.01)
#«Liquidity» (2.07)
#«Nothing Fills the Hole» (3.19)
#«Woke Up» (3.35)
#«Trap the Spark» (5.37)
#«A State of Mind» (4.29)
#«Happiness is the Road» (10.01)
#(Tomt spor)
#«Half Full Jam» (6.47)

### Volume 2 - The Hard Shoulder
#«Thunder Fly» (6.19)
#«The Man from the Planet Marzipan» (7.50)
#«Asylum Satellite #1» (9.27)
#«Older than Me» (3.07)
#«Throw Me Out» (3.56)
#«Half the World» (5.03)
#«Whatever is Wrong with You» (4.12)
#«Especially True» (4.32)
#«Real Tears for Sale» (7.33)

Alle tekster er skrevet av Steve Hogarth. All musikk er skrevet av Steve Hogarth, Mark Kelly, Ian Mosley, Steve Rothery og Pete Trewavas.

## Personell
*Steve Hogarth – vokal
*Steve Rothery – gitarer
*Mark Kelly – keyboard
*Pete Trewavas – bass
*Ian Mosley – trommer

### Studiomusikere
*Sam Morris – valthorn på «Real Tears For Sale»
*S. Claydon – Arco Bass
*S. Audley – dulcimer
*P. Bisset – perkusjon
*Jon Hotten – tamburin
*Emil Hogarth – ultralyd-hjerteslag på «Dreamy Street»
*Dawn Roberts – fingercymbal på «Essence»

## Referanser


## Eksterne lenker
*
Flisbyen Ballklubb

**Flisbyen Ballklubb** (stiftet 6. juni 1991) er en fotballklubb. I 2011 spiller A-laget i 3. divisjon, og har med seg flere kjente eliteseriespillere som blant annet Tom Buer og Marius Gullerud. FBK har også ett B-lag dette spiller i 6.div 2011, samt et C-lag som ble startet opp i 2011 og spiller i 9. div.. I tillegg har de et damelag og herrelag som spiller sjuerfotball. FBK har ikke noe eget idrettsanlegg, men spiller sine hjemmekamper på Lillestrøm Stadion.

## Seriehistorikk

### 1993-1999 Opp- og nedrykk

Klubbens første sesong var i 1992 og det hele startet i 7. divisjon. I 1993 var klubben klar for 6. divisjon og så 5. divisjon i 1995. Det ble to sesonger i 5. divisjon før det ble klubbens første nedrykk. FBK spilte i 6. divisjon i 1996 til 1999, før klubben gikk på et nytt nedrykk og måtte spille i 7. divisjon i år 2000. 

### 2000- Sportslig framgang

Med en 3.-plass i sin 7. divisjonsavdeling i år 2000 var Flisbyen igjen klar for 6. divisjon – og rykket rett opp til 5. divisjon foran 2002-sesongen. Det ble 5 sesonger i 5. divisjon før klubben ble klar for 4. divisjon. I den fjerde sesongen i 4. divisjon vant de sin avdeling og var for første gang klar for nasjonal liga og 3. divisjon foran 2011.

## Flisbyen Ultras Casuals Kamikaze

Flisbyen Ultras Casuals Kamikaze (F.U.C.K), som er Flisbyens supporterklubb, er kjent for sine «kjendis-FUCKers». På FBKs hjemmeside er kjendisene LL Cool J, Rob Lowe, Christina Milian, Kevin Dillon, Peter Mueller, Håvard Bøkko og Dan Eggen avbildet med Flisbyen-drakter.

## Eksterne lenker
*
BBC Four

**BBC Four** er en britisk allmenn og offentlig tilgjengelig kringkasting og TV-kanal som eies og drives av BBC. Den ble lansert 2. mars 2002 og erstattet den gamle BBC Knowledge sammen med Cbeebies. Den første kvelden viste kanalen en samsending med BBC Two.

Kanalen sender digitalt til hele Storbritannia og viser et bredt utvalg av programmer, herunder kunst, dokumentarer, musikk, internasjonal film og drama, og dagsaktuelle saker og emner. BBC Four har også et nyhetsprogram, *[[The World]]*, som produseres av BBCs kommersielle nyhetskanal BBC World. Den første programlederen på *The World* var Zeinab Badawi. *The World* samsendes med BBC World, og er som Sveriges Televisions *[[Aktuellt]]*; programmet fordyper seg i et par nyheter og gir en dyp analyse av nyheten.

Den er pålagt i henhold til lisensen å sende minst 100 timer med nye kunst- og musikkprogrammer, 110 timer med nye faktaprogrammer, og å ha premiere på tjue utenlandske filmer hvert år. Kanalen sender daglig fra 19:00 til 04:00, med tidsdeling med CBeebies (som starter klokken 06:00).

Kanalen har bare 1,8 prosent seerandel sammenlignet med BBC One. Kanalen har derfor ikke et høyt budsjett, og viser mye repriser.

## Referanser


## Eksterne lenker
*
Bjerknessenteret

**Bjerknessenteret for klimaforskning** er et forskningssamarbeid om jordens klimasystem. Alle forskerne er ansatt hos en av de fire partnerne: Universitetet i Bergen, NORCE, Havforskningsinstituttet og Nansensenteret for miljø og fjernmåling.

Bjerknessenteret hadde status som senter for fremragende forskning fra 2002 til 2011.

Senteret har særlig fokus på høye breddegrader og formidler kunnskap om klimaendringer for forskere, politikere, industri og publikum.

Den vitenskapelige staben består av mer enn 200 forskere og studenter som kommer fra over 40 land – deriblant Norge, Tyskland, USA, Frankrike og Kina. Forskerne er rekruttert fra flere fagområder med forankring i meteorologi, oseanografi, geologi, fysikk og matematikk.

Bjerknessenteret var én av fire grupper i Europa som leverte globale klimascenarioer til del én av den fjerde klimarapporten fra FNs klimapanel. Åtte forskere ved senteret medvirket til skrivingen av denne rapporten.

Senteret ble i 2013 tildelt Christieprisen, som deles ut av Universitetet i Bergen til mottakere som har «bidratt til å fremme eller synliggjøre universitetets sentrale rolle i samfunnsutviklingen».

## Ledelse
Bjerknessenteret ledes av Kikki Kleiven ved Universitetet i Bergen. Eystein Jansen og Tore Furevik er tidligere direktører.

## Referanser


## Eksterne lenker
* Bjerknessenteret for klimaforskning (BCCR)
* Havforskningsinstituttet (HI)
* Intergovernmental Panel on Climate Change (IPCC); Fjerde hovedrapport (AR4) (på engelsk); Oppsummering av fjerde hovedrapport (på norsk)
* Nansensenter for miljø og fjernmåling (NERSC)
* Norges forskningsråd
* Universitetet i Bergen (UiB)
* NORCE
BBC Parliament

**BBC Parliament** er en britisk TV-kanal eid av BBC. Kanalen ble startet 23. september 1998. Den sender direkte og i opptak fra det britiske House of Commons og House of Lords, utvalgte komiteer, den nordirske forsamlingen, det skotske parlamentet, den walisiske forsamlingen, det europeiske parlamentet og andre aktuelle steder. Til å begynne med sendte kanalen bare lyd, og da den ble tilgjengelig på Freeview var det bare bildet på en kvart del av skjermen. Etter *tusentals sinte e-poster og brev*, og ikke minst spørsmål fra medlemmer av parlamentet, ble det funnet nok båndbredde til å sende kanalen over hele skjermen.

## Eksterne lenker
* 
* BBC One
Epainette Mbeki

**Epainette Mbeki** (født Nomaka Epainette Moerane, 16. februar 1916 i Mount Fletcher, død 7. juni 2014 i East London), også kjent som «MaMbeki» og «Ma Mofokeng», var en sørafrikansk lærer og mor til den tidligere sørafrikanske presidenten Thabo Mbeki. Hun var gift med antiapartheidaktivisten Govan Mbeki.

## Liv og virke
Hun ble født Nomaka Epainette Moerane i jordbruksdistriktet Mount Fletcher i Drakensberg nær grensen mellom Lesotho og Transkei. Hun var av bafokengklanen og hadde sesotho som morsmål. Hun ble lærer ved Taylor Street Secondary School i Durban, sammen med sin mann, Govan Mbeki. De flyttet senere til Idutywa hvor hun startet landhandel og ble kjent som Ma Mofokeng.

Epainette Mbeki sto bak et prosjekt for Khanyisa-pærlearbeid, der afrikansk pærlekunst ble en næring for 24 kvinner i Ngcingwane. Hun var drivkraft bak «Linda Mbeki Hospice», som ble etablert til minne om datteren som døde i 2005. Mbeki sto også bak etableringen av Nomaka Mbeki Technical Senior Secondary School. Hun eide og drev «Goodwill Trading Store».

Sønnen, Thabo Mbeki, ga morens visdom mye av æren for sin politiske suksess, men hun var ikke enig: 

### Utmerkelser
* Community Builder of the Year award 
* NAFCOC founder member award
* Transkei chamber stalwart award
* King Cetshwayo African Image Award 
* Eastern Cape arts and culture award (tildelt av sportsminister, Arnold Stofile for arbeidet i Khanyisa)

## Referanser
François Hentges

**François Hentges** (født 11. juni 1885 i Bonnevoie, død 1. april 1968) var en luxembourgsk turner. 

Han deltok i det første VM som ble arrangert, i 1903, der han fikk delt gull i skranke sammen Joseph Martinez fra Frankrike. 

Han deltok også i OL i 1912, der han endte på 23.-plass sammenlagt. I lagkonkurransen fikk han også 4.-plass i lagkamp og 5.-plass i lagkamp (fritt system). 

## Referanser


## Eksterne lenker
*
The Late Late Show with Craig Ferguson

***The Late Late Show with Craig Ferguson*** er et humoristisk talkshow med Craig Ferguson som gikk på CBS fra 2005 til 2014. Programmet ble sendt fra CBS Television City, Los Angeles, California og hadde en times varighet (ca 45 minutter uten reklame). *Late Late Show* ble produsert av David Letterman og hans tv-produksjonsselskap Worldwide Pants Incorporated. Programmet ble tatt opp mandag til torsdag, og ble sendt mandag til fredag rett etter ''Late Show with David Letterman''. Over 2000 sendinger gikk av stabelen før programmet ble nedlagt.

## Historikk

«The Late Late Show» ble opprinnelig laget for Tom Snyder og het da *The Late Late Show with Tom Snyder*. Dette programmet hadde sin første sending den 9. januar 1995. I 1999 tok Craig Kilborn over og han ledet det frem til 2004. Craig Ferguson overtok i 2005.

## Referanser


## Eksterne lenker
*
Arbeiderklassens forhold i England

**Arbeiderklassens forhold i England** er et av de mest kjente verkene av Friedrich Engels. Det ble første gang utgitt i sin helhet i Leipzig i 1845 med et forord skrevet av Engels og Karl Marx. Verket er senere oversatt og utgitt på en rekke språk, men ikke på norsk.

Engels kom fra en velstående industrieierfamilie i Barmen i Wuppertal. Han interesserte seg tidlig for arbeidernes kår og gikk i en intellektuelt radikal retning. Fra 1842 til 1844 gikk han i lære ved familiens tekstilfabrikk i Manchester.

Engels skrev ned sine inntrykk av industriarbeiderklassens levevilkår under den tidlige kapitalismen, både på og utenfor arbeidsplassen, og supplerte med samtidige kilder som avisartikler, offentlige rapporter og vitenskapelige publikasjoner. Han mente at årsakene til «det sosiale drapet» på arbeiderklassen var strukturelle.

Den første delen av Engels’ studium ble publisert som en artikkel i Karl Marx og Arnold Ruges tidsskrift *Deutsch-französische Jahrbücher*, som utkom med sitt eneste nummer i Paris i 1844. På det tidspunktet hadde Engels og Marx allerede innledet sitt intellektuelle samarbeid.

*Arbeiderklassens forhold i England* ble et viktig bidrag til marxismen. Det regnes også som et storverk innen empirisk samfunnsforskning, men er skrevet på en allment tilgjengelig måte, noe som også bidrog til verkets gjennomslagskraft.

## Fotnoter


## Referanser


## Litteratur
* 
* 
* 

## Eksterne lenker
*
Timber Lake

**Timber Lake** er et tettsted som er hovedsete i Dewey County i den amerikanske delstaten Sør-Dakota. Timber Lake ligger 661 moh og har et areal på 1.1&nbsp;km². Folketallet var på 443 i 2000 og besto av 60,72 % av europeisk avstamning, 36,34 % indiansk avstamning, 1,13 % asiatisk avstamning og 1,81 % fra to eller flere raser.

Timber Lake ligger 3-4 mil vest for Missourielven ved highway SR 20 og SR 63 i Sør-Dakota.

## Referanser


## Eksterne lenker
* 
* (en) Timber Lake & Area Historical Society and Timber Lake & Area Museum
* (en) South Dakota Newspaper Association
Horta lufthavn

**Horta lufthavn** (portugisisk: **)  er en flyplass på øya Faial (Horta) på Asorene. 

## Selskaper og rutet
*Regional Air Lines (Tanger) [sommerrute]
*SATA Air Acores (Corvo, Flores, Ponta Delgada, Terceira)
*TAP Air Portugal (Lisboa)

## Kilder
*Horta Destinations
*Information about Horta Airport
Terje Baalsrud

**Terje Baalsrud** (1914–2003) var en norsk økonom, journalist og avisredaktør.

Han vokste opp i Kristiansand og Oslo. Baalsrud studerte økonomi og fullførte i 1937 cand.oecon.-graden. Han hadde da allerede startet en karriere som journalist, først i Fedrelandslagets ukeavis *[[ABC (avis)|ABC]]*. Han var også propagandaleder og riksleder i Fedrelandslagets Ungdomsfylking. Senere arbeidet han som sekretær i Norges Skogeierforbund og som journalist i *[[Tidens Tegn (avis)|Tidens Tegn]]*. Etter krigen arbeidet Baalsrud som redaksjonssekretær for leksikonet *[[Kringla Heimsins (leksikon)|Kringla Heimsins]]*. 

I 1949 ble han ansatt i *[[Dagens Næringsliv|Norges Handels- og Sjøfartstidende]]* som utenriksmedarbeider. Fra 1962 til 1978 var han avisens sjefredaktør (konstituert fra 1961). Baalsrud mottok i 1959 Narvesenprisen for sine artikler Cuba-saken, om ulovlig norsk våpensalg til president Fulgencio Batistas regime på Cuba.

Baalsrud forfattet en rekke bøker og skrifter, i særdeleshet om forsvarsspørsmål og om de baltiske lands historie. Han var i mange år styremedlem i Norges Forsvarsforening.

Baalsrud var innehaver av Deltagermedaljen og var kommandør av Finlands løves orden. Han ble kåret til Årets Ølhund i 1977.

## Bibliografi
* *Stalin-Hitler pakten og de baltiske staters skjebne*, Bergen: Thorolf Raftos stiftelse for menneskets rettigheter, 1990.
* med H. T. Gram: *R.S. Platou A.S., 1936-1986. Fifty years of shipbroking*, Høvik: R.S. Platou, 1985.
* *Politikken mot forsvaret – frem mot 1940. En dokumentasjon*, Oslo: Institutt for forsvarsopplysning, 1985.
* *Fortsatt klar til kamp*, Oslo: Marinens reserveoffiserers forbund, 1984.
* *40 år i lenker: Estland, Latvia, Litauen. Historien om randstatene*, Oslo: Nå forlag, 1979.

## Referanser
Corvo lufthavn

**Corvo lufthavn** (portugisisk: **)  er en regional flyplass på øya Corvo, på Asorene i Portugal.  

## Ruter
*SATA Air Acores (Flores, Horta)